text: Gamle Lego-haller rives ned
  23 juli 2015 kl. 19.46
  De gule murstenshaller, hvor der for årtier siden blev produceret Lego-klodser, vil snart været fortid. Til februar skal de rives ned. En tredjedel af området skal Legoland bruge.
  De gamle produktionshaller har stået tomme, siden Lego flyttede sin dekoreringsafdeling til Tjekkiet.
  - Det er et attraktivt område for os. Vi har undersøgt, om det var muligt at indrette og gøre noget ved bygningerne, men det kan ikke betale sig at bruge dem. Derfor skal de rives ned, siger Lars Kærgaard, communication partner i Kirkbi A/S, til jv.dk.
  Nedrivningen ventes at begynde til februar. Det vil strække sig over mange måneder.
  En tredjedel af området er udlejet til naboen, som er Legoland.
  